Diari Oficial de la Generalitat Valenciana


Sumari del DOGV 6879, del 10-10-2012 (2012/9258)

RESOLUCIÓ d'1 d'octubre de 2012, del director general de Farmàcia i Productes Sanitaris, per la qual s'ordena la publicació de l'acord de la Comissió de Baremació pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, convocada per mitjà de la Resolució de 7 d'abril de 2011, del director general de Farmàcia i Productes Sanitaris, per la qual s'inicia el procediment d'adjudicació d'autoritzacions d'obertura de noves oficines de farmàcia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9258


Data del document
:   01-10-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia

RESOLUCIÓ d'1 d'octubre de 2012, del director general de Farmàcia i Productes Sanitaris, per la qual s'ordena la publicació de l'acord de la Comissió de Baremació pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, convocada per mitjà de la Resolució de 7 d'abril de 2011, del director general de Farmàcia i Productes Sanitaris, per la qual s'inicia el procediment d'adjudicació d'autoritzacions d'obertura de noves oficines de farmàcia. [2012/9258]
Vistes les resolucions de 25 de setembre de 2012, de la secretària autonòmica de l'Agència Valenciana de la Salut, dels recursos d'alçada núm. 8/12, interposat per Amparo Lahoz Martínez; núm. 9/12, interposat per Maria Teresa Sales Bonet; núm. 10/12, interposat per Cayetano Chazarra Navarro; núm. 12/12, interposat per Sofia Araceli Sanz Aliaga, i núm. 13/12, interposat per Alfonso López Ruiz, contra la Resolució de 9 de maig de 2012, del director general de Farmàcia i Productes Sanitaris, publicada en el Diari Oficial de la Comunitat Valenciana núm. 6774, de 15 de maig de 2012, per mitjà de la qual s'ordena la publicació en el Diari Oficial de la Comunitat Valenciana de l'acord de la Comissió de Baremació pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia.
Vist que es desprén d'estes resolucions:
L'anul·lació de les preguntes núm. 38 i 55 de la prova voluntària realitzada el dia 22 de desembre de 2011, que seran substituïdes per les preguntes núm. 106 i 107 de les deu preguntes de reserva.
L'acceptació de la puntuació d'Amparo Lahoz Martínez, i la computació del programa complet d'acord amb l'RD 185/1985 o RD 778/1998, apartat III.2.c.
L'acceptació de la puntuació d'Alfonso López Ruiz, i la computació de les cinc publicacions en l'apartat V.2.a.1, «Nombre de llibres o treballs científics publicats», d'acord amb els fonaments jurídics abans esmentats.
De conformitat amb els articles 9 i 10 del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia, resolc:
Primer
Anul·lar les preguntes núm. 38 i 55 de la prova voluntària realitzada el dia 22 de desembre de 2011, que seran substituïdes per les preguntes núm. 106 i 107 de les deu preguntes de reserva.
Segon
Ordenar la publicació en el Diari Oficial de la Comunitat Valenciana, en els taulers dels servicis centrals de la Conselleria de Sanitat i en els de les seues direccions territorials de l'acord de la Comissió de Baremació pel qual s'establix la llista definitiva amb les puntuacions dels participants en el procediment d'adjudicació d'autoritzacions d'obertura de noves oficines de farmàcia, resultant de les modificacions ordenades en les resolucions de 27 de setembre de 2012, de la secretària autonòmica de l'Agència Valenciana de la Salut, dels recursos d'alçada 8, 9, 10, 12 i 13/12 esmentats adés, que es detalla en l'annex I d'esta resolució.
Tercer
Convocar tots els participants inclosos en la llista definitiva que es detalla en l'annex I d'esta resolució a l'acte únic d'adjudicació de les autoritzacions d'obertura de noves oficines de farmàcia referenciades en els apartats 1, 2 i 3 de la Resolució de 7 d'abril de 2011, del director general de Farmàcia i Productes Sanitaris, que se celebrarà el dia 23 d'octubre de 2012, a les 11 hores, a la sala d'actes de l'edifici de Direcció d'Administració i Docència, Hospital Universitari i Politècnic La Fe, situat al bulevard Sud, s/n, de València.
Quart
La Comissió de Baremació realitzarà l'adjudicació de les autoritzacions d'acord amb els criteris següents:
Els sol·licitants seran cridats per la Comissió de Baremació per l'orde en què figuren en la llista definitiva per a elecció de l'oficina de farmàcia.
La presència del sol·licitant en l'acte d'adjudicació podrà realitzar-se per si mateix o per mitjà de representant amb poder notarial.
L'acreditació dels sol·licitants o, si és el cas, dels representants s'efectuarà per mitjà de l'exhibició del document nacional d'identitat, el passaport o el permís de conduir, i en cas de robatori o pèrdua caldrà d'aportar el justificant original de la denúncia davant de les autoritats policials, a més de qualsevol altre document oficial amb foto.
Els qui no es personen per mitjà de l'acreditació prevista en l'apartat anterior o els qui ho facen després de la seua declaració com a absents en el procediment d'adjudicació per la Comissió de Baremació, perdran el seu dret a l'adjudicació de l'autorització.
Una vegada acreditat davant de la Comissió de Baremació, cada participant disposarà d'un temps de dos minuts per a l'elecció d'una entre les autoritzacions per a l'obertura d'una nova oficina de farmàcia objecte de la convocatòria.
Els farmacèutics propietaris d'una oficina de farmàcia oberta al públic no podran accedir a l'autorització d'una nova oficina de farmàcia en la mateixa població, llevat que tinguen limitat el dret al trasllat a una zona concreta del municipi.
L'acte d'adjudicació conclourà quan s'hagen adjudicat totes les oficines de farmàcia o quan hagen sigut cridats tots els farmacèutics participants en el procés.
En acabar l'acte d'adjudicació, la Comissió de Baremació n'estendrà l'acta, que es publicarà en el Diari Oficial de la Comunitat Valenciana per mitjà d'una resolució del director general de Farmàcia i Productes Sanitaris, que esgotarà la via administrativa.
València, 1 d'octubre de 2012.- El director general de Farmàcia i Productes Sanitaris: José E. Clérigues Belloch.